গণপ্রজাতন্ত্রী বাংলাদেশ সংবিধানের ৩১ অনুচ্ছেদে আইনের আশ্রয়লাভের অধিকারকে জনগণের মৌলিক অধিকার হিসেবে ঘোষণা দেয়া হয়েছে। নাগরিকদের এ মৌলিক অধিকার প্রতিষ্ঠায় ‘আইনগত সহায়তা প্রদান আইন, ২০০০’ বাস্তবায়নের কার্যকর ব্যবস্থা গ্রহণ প্রয়োজন। এ লক্ষ্যে রেডিও, টেলিভিশন, সংবাদপত্রসহ অন্যান্য গণমাধ্যমে ব্যাপক প্রচারের মাধ্যমে জনসচেতনতা তৈরি করতে হবে। আইন, বিধি ও অন্যান্য তথ্যসংবলিত ক্ষুদ্র পুস্তিকা প্রকাশসহ সেমিনার, কর্মশালা ও জনসচেতনতামূলক অনুষ্ঠান ও ক্যাম্পেইনের মাধ্যমে আইনগত অধিকার ও দায়িত্ব সম্পর্কে জনগণকে সচেতন করার লক্ষ্যে প্রয়োজনীয় ব্যবস্থা গ্রহণ করতে হবে। আইনগত সহায়তা জনগণের দোরগোড়ায় পেঁৗছাতে সরকারকে অনেক বেশি আন্তরিক হতে হবে।